
УВАЖАЕМИ ГОСПОДА,
Във връзка с постъпило запитване по документация за участие в открита процедура с предмет: “Възстановяване на пътни настилки след отстраняване на аварии на водоснабдителната и канализационната мрежи на територията на град Пловдив и област Пловдив”, Ви даваме следните разяснения:
Въпрос 1: В отговор на въпрос № 5 от разяснения от 06.12.2013 г., Възложителят е пояснил че  
удостоверение за лицата наети по трудови правоотношения, придружено от справка за актуалното състояние на всички действащи трудови договори, следва да отразява актуалното състояние на тези договори към датата посочена в обявлението като краен срок за закупуване на документацията за участие. Предвид Решение за промяна № 288/19.11.2013 г. на Възложителя, с което се променят датата за подаване на офертите и датата на отваряне на офертите, постъпили по горепосочената процедура и с оглед разпоредбата на чл. 28, ал. 6 от ЗОП, моля уточнете коя дата да приемат участниците за дата на закупуване на документацията за участие – 12.12.2013 г. вкл. (както е посочено в обявлението) или съгласно чл. 28, ал. 6 от ЗОП (до 10 дни преди изтичане на срока за получаване на офертите), т.е. 16.12.2013 г. вкл.?
Отговор 1: Решение № 288/19.11.2013 г. е взето единствено и само заради Решение № 698/14.11.2013 г. на МС за изменение и допълнение на Решение № 945 на МС от 2012 г. за разместване на почивните дни през 2013 г., публикувано в "Държавен вестник", бр. 100/19.11.2013 г. По тази причина крайният срок за купуване на документация не е променен и участниците следва да представят описания по-горе документ към 12.12.2013 г.
Въпрос 2: В т. III.2.3) „Технически възможности (в приложимите случаи) от обявлението на поръчката е записано, че участникът представя Документи (декларации, договори, фактури, извадки от инвентарна книга и т.н.), доказващи наличие и възможност за едновременна работа на минимум 10 (десет) екипа, с необходимото оборудване и специалисти за всяка група (по един шофьор, машинист, работник пътища, и следната механизация: самосвал, валяк, багер и/или челен товарач, пневматична трамбовка „пета", фугорез, къртач), на различно местоположение на територията на област Пловдив”. 
Моля уточнете по какъв начин и с какви документи се установява посоченото по-горе изискване, т.е. не е ясно какво се разбира под „различно местоположение на територията на област Пловдив”?

В тази връзка моля потвърдете, че е достатъчно участникът да представи документи, че разполага с минимум 10 екипа, включващ изброените по-горе лица и техника, които е възможно в последствие да бъдат изпращани едновременно на различно местоположение на територията на облас Пловдив и по този начин ще се удовлетвори изискването посочено по-горе, а не документи и доказателства, установяващи че разполага с минимум 10 екипа, които към датата на подаване на офертата са разположени на различно местоположение на територията на област Пловдив, т.к. това местоположение не е ясно към момента на подаване на офертата и не е предварително зададено от Възложителя.
Отговор 2:. Потвърждаваме.
Въпрос 3:  В Техническата спецификация за горепосочената процедура за възлагане на обществена поръчка в точка 6 – Паважна настилка (за 1 кв. м) е посочено че изпълнението по тази позиция трябва да бъде извършено с двукратно пренареждане и поправяне на повредените части. Моля да уточните технологичното изпълнение на тази позиция (каква е необходимостта от двукратно пренареждане и поправяне на повредените части)? Това е необходимо за точното съставяне на анализната цена по тази позиция.
Отговор 3: Участниците следва да се съобразят с описаното изискване на Възложителя и да предложат анализна цена съответстваща на изискването.
Въпрос 4: В раздел 12, Критерии за оценка и методика за оценяване на офертите (стр. 10) от документацията за участие, относно показателя К1.1. – Цена за асфалтова настилка вариант Б е посочена следната формула: К1.1. - К1.1Л + К1.1ср + К1.1т. моля потвърдете, че е допусната техническа грешка при изписването на тази формула и същата следва да се чете К1.1. = К1.1Л + К1.1ср + К1.1т
 Отговор 4: Потвърждаваме. 

Въпрос 5: В раздел 12, Критерии за оценка и методика за оценяване на офертите (стр. 10) от документацията за участие, относно показателя К1.2. – Цена за асфалтова настилка вариант А е посочена следната формула: К1.1. = К1.2Л + К1.2ср + К1.2т. моля потвърдете, че е допусната техническа грешка при изписването на тази формула и същата следва да се чете К1.2. = К1.2Л + К1.2ср + К1.2т
 Отговор 4: Потвърждаваме.

